Tööjuhend
Hooldustöötaja

1.	ÜLDSÄTTED
1.1	Töökoha nimetus on hooldustöötaja päevahoiuteenusel.
1.2	Töökoht on Haapsalu Sotsiaalmajas.
1.3	Hooldustöötajaga sõlmib ja lõpetab töölepingu Sotsiaalmaja direktor.
1.4	Hooldustöötaja kuulub Haapsalu Sotsialamaja koosseisu ja allub otseselt sotsiaaltöötajale (Liivi Moore).
1.5	Hooldustöötaja töökohal on nõutav üks järgnevatest: läbitud hooldustöötaja kutsestandardis kirjeldatud õpiväljundite saavutamisele suunatud kutseõppe tasemeõppe õppekava; läbitud hooldustöötaja kutsestandardis kirjeldatud õpiväljundite saavutamisele suunatud täienduskoolituse õppekava; isikul on kutseseaduse alusel antud hooldustöötaja kutse. Isik on asunud õppima eelpool nimetatud õppes.
1.6	Töökoha põhieesmärk on tõsta Sotsiaalmaja klientide elukvaliteeti.
1.7	Hooldustöötaja asenduse korraldab haiguse või puhkuse ajal sotsiaaltöötaja või tema puudumisel direktor. 
1.8	Hooldustöötaja juhindub oma tegevuses:
1.8.1	Eesti Vabariigi seadustest ja valitsuse määrustest, sotsiaaltöötaja või teda asendava isiku korraldustest ja juhenditest;
1.8.2	Haapsalu Sotsiaalmaja töökorralduse reeglitest, tuleohutus- ning tööohutusjuhenditest.
1.8.3	Käesolevast tööjuhendist;
1.8.4	Muudest kehtivatest eeskirjadest ja normidest.
1.8.5	Sotsiaaltöötaja asendab vajadusel teisi Haapsalu Sotsiaalmaja töötajaid oma pädevuse ja tööaja piirides. 

2.	PÕHIEESMÄRGIST TULENEVAD ÜLESANDED
2.1	Haapsalu Sotsiaalmajas eakatele päevahoiuteenuse osutamine:
2.1.1	Hooldustoimingud (riietumine, toitmine, hügieenitoimingud, abistamine ravimite manustamisel).
2.1.2	Toitlustamise korraldamine (kohapealse toitlustamise tagamine või võimaluste loomine teenuse saajate poolt kaasa võetud toidu soojendamiseks ja säilitamiseks).
2.1.3	Vajadusel transporditeenuse korraldamine teenusele tulemiseks ja teenuselt lahkumiseks, juhul kui hoolduskoormusega inimesel puudub võimalus enda transporti kasutada.
2.1.4	Esmatasandi arstiabi kättesaadavuse korraldamine (sh perearsti visiidid, koduõendusteenus jms).
2.1.5	Võimaluste loomine puhkamiseks (voodite tagamine lõunaune magamiseks).
2.1.6	Tegevused füüsilise seisundi säilitamiseks (võimlemine, jalutamine jms).
2.1.7	Tegevused kognitiivsete võimete säilitamiseks (ristsõnade lahendamine, muusika, käsitöö jms).
2.1.8	Muud toetavad tegevused (sotsiaal- ja abivahendite alane nõustamine, juhendamine ning abistamine igapäevatoimingute sooritamiseks jne).

3.	KOHUSTUSED
3.1	Haapsalu Sotsiaalmaja võimaluste piires kliendile juurdepääsu tagamine õigeaegsele ja piisavale abile.
3.2	Kliendi vajadustest lähtuv ja koordineeritud teenuste korraldamine/osutamine.
3.3	Kliendile teabe andmine Haapsalu Sotsiaalmaja poolt osutatavate teenuste tingimuste ja korra kohta.
3.4	Sotsiaaltöötaja või teda asendava isiku seaduslike korralduste täitmine.
3.5	 Tuleohutuse-, ohutus- ja töökaitsenõuete täitmine.
3.6	 Klientide isikuandmete kaitse tagamine isikuandmekaitse seaduse ja avaliku teabe seaduse nõuetele vastavalt; kliendi konfidentsiaalse delikaatse ja eraelulise info hoidmine.

4.ÕIGUSED
4.1	 Teha sotsiaaltöötajale soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Nõuda tööks vajalikke töövahendite ja tehnika olemasolu.
4.3	Nõuda tööks vajalikku igakülgset informatsiooni.
4.4	Saada vajadusel täienduskoolitust tööandja kulul.
4.5	Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
4.6	Saada ületöötatud töötundide eest lisatasu.
4.7	Käia regulaarselt töötervishoiuarsti vastuvõtul (1x2 aasta jooksul).

5.	VASTUTUS
5.1	Hooldustöötaja vastutab käesoleva tööjuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari ja tehnika säästliku ja otstarbeka kasutamise eest.
5.3	Ohutustehnika, töökaitse, tuleohutuse, nõuete täitmise eest.